**VPIS PREDŠOLSKIH OTROK V VRTCE**

**MESTNE OBČINE NOVO MESTO**

**Javno povabilo za oddajo vlog za vpis v vrtce Mestne občine Novo mesto**

Mestna občina Novo mesto vabi k oddaji vlog za vpis predšolskih otrok v vrtce za šolsko leto 2023/2024.

**Javno povabilo za oddajo vlog za vpis v vrtec traja od 1. 3. 2023 do 31. 12. 2023. Vloge, oddane do 15. 3. 2023 bodo obravnavane v sklopu prvega postopka odločanja o vpisu.**

**Vlogo za vpis oddajo starši samo za tiste otroke, ki še niso vključeni v vrtec.**

Vrtec bo obravnaval vse vloge, ki bodo prispele v roku za prijavo na javni vpis novincev za šolsko leto 2023/2024. V kolikor bodo vloge za vpis otroka vložene oz. oddane na pošto po 15. 3. 2023, bodo obravnavane v naslednjem postopku odločanja. Naslednji predvideni datum za pričetek drugega postopka odločanja je 15. 6. 2023. O morebitnih dodatnih postopkih odločanja v okviru skupnega javnega poziva za vpis v vrtce bodo Mestna občina Novo mesto in vrtci po običajnih poteh obveščanja glede na razpoložljiva mesta pravočasno napovedali morebitne datume vnovičnih začetkov uradnih postopkov odločanja o vpisu. Za otroke, ki v šolskem letu 2023/2024 ne bodo vključeni v vrtec, bo potrebno za sprejem v šolskem letu 2024/2025 vlogo ponovno oddati.

**Starši lahko podate vlogo za vpis otroka le v en javni vrtec v Mestni občini Novo mesto. Za prenos vloge v drug javni vrtec je potrebno predhodno preklicati že vloženo vlogo.**

Prednost pri sprejemu v vrtec ima otrok, za katerega starši predložijo pisno mnenje centra za socialno delo o ogroženosti otroka zaradi socialnega položaja družine ali individualni načrt pomoči družini oz. zapisnik multidisciplinarnega tima centra za zgodnjo obravnavo oz. ustrezno zakonsko dokumentacijo (20. člen Zakona o vrtcih, Ur. l. RS št. 100/05, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12 ZUJF, 14/15-ZUUJFO, 55/17 in 18/21), Zakon o celostni zgodnji obravnavi predšolskih otrok s posebnimi potrebami, (Ur. l. RS št. 41/17).

V času vpisa boste lahko urejali naslednje zadeve:

* vpisali otroka v vrtec za sprejem v šolskem letu 2023/2024 (ne velja za otroke, ki so že vključeni v naše vrtce),
* vložili vlogo za premestitev otroka iz ene v drugo enoto znotraj enega javnega vrtca ali vlogo za premestitev med vsemi spodaj navedenimi vrtci.

Če bo v vrtec vpisanih več otrok, kot je v vrtcu prostih mest, bo o vlogah odločala Komisija za sprejem otrok v vrtec. Obravnavala bo vse vloge, ki bodo vložene **do 15. 3. 2023** ali oddane na ta dan priporočeno na pošto. O rešitvi vlog boste obveščeni predvidoma v aprilu 2023. V primeru, da ne bo zadostnega povpraševanja po določeni razpisani enoti, boste imeli možnost izbire druge enote.

**Vrtci ponujajo vpis v dnevni program, ki traja za otroka največ 9 ur dnevno znotraj poslovalnega časa posameznega vrtca.**

**Obrazce za vpis dobite na spletni strani vrtca, na upravi vrtca ob vpisu in na spletnih straneh Mestne občine Novo mesto, www.novomesto.si. Vse dodatne informacije o vrtcu so vam na voljo na spletnih straneh vrtcev in pri svetovalnih delavcih vrtcev.**

**Oddaja vloge je mogoča osebno pri svetovalnemu delavcu vrtca, po pošti, po elektronski pošti na uradni naslov vrtca in v nabiralnik pred vhodom v stavbo vrtca.**

**VLOGE, UPOŠTEVANE DO VKLJUČNO 15. 3. 2023 LAHKO V POSAMEZEN VRTEC ODDATE:**

1. **Vrtec CICIBAN Novo mesto, Ragovska ulica 18, Novo mesto,** [www.ciciban-nm.si](http://www.ciciban-nm.si)

**Med delovniki od 7.30 do 15.30, ob sredah do 16.00.**

Otroka lahko vpišete na upravi vrtca pri svetovalni delavki Nini Hočevar (07 371 83 13, vpis@ciciban-nm.si) v naslednje enote vrtca:

CICIBAN, LABOD, BIBE, KEKEC, NAJDIHOJCA in MEHURČKI

 (Enota Mehurčki bo delovala le v primeru zadostnega vpisa).

Enote so predvidoma odprte od 5.30 do 16.00, enota Labod od 5.20 do 16.30.

Posebnosti:

* Tedensko izmenski oddelek v enoti Labod deluje od 5.20 do 16.30 oz. vsak drugi teden od 11.30 do 20.30.

Za več informacij in k ogledu predstavitvenega filma vabljeni na spletno stran vrtca [www.ciciban-nm.si](http://www.ciciban-nm.si).

V času vpisa ste prijazno vabljeni na ogled enot vrtca.

1. **Vrtec PEDENJPED Novo mesto, Šegova ulica 22, Novo mesto,** [www.pedenjpednm.si](http://www.pedenjpednm.si)

**Med delovniki od 8.30 do 15.30, ob torkih do 16.00.**

Otroka lahko vpišete na upravi vrtca pri svetovalni delavki Kristini Žmavčič (kontakti: 031 312 460, 07 371 82 61, kristina.zmavcic@pedenjpednm.si), v naslednje organizacijske enote:

METKA, OSTRŽEK, PEDENJPED, RDEČA KAPICA, SAPRAMIŠKA, VIDEK, PIKAPOLONICA, CEPETAVČEK (enota Cepetavček bo delovala le v primeru zadostnega vpisa).

Enote so predvidoma odprte od 5.30 do 16.00, Pedenjped do 16.30, Metka od 6.30 do 15.00, Cepetavček in Videk od 6.00 do 16.00.

Posebnosti:

* Prilagojeni program za predšolske otroke s posebnimi potrebami poteka v razvojnem oddelku v enoti Pedenjped.

V času vpisa vabljeni na krajši ogled enot, ki je mogoč vsak dan ob 9:00. Strokovni delavec vas bo od vhoda popeljal čez enoto in vam predstavil delo in življenje v njej.

Več informacij najdete na spletni strani vrtca [www.pedenjpednm.si](http://www.pedenjpednm.si)

1. **OŠ BRUSNICE – Vrtec BRUSNICE,** [www.os-brusnice.si](http://www.os-brusnice.si)

**Od 6. 3. do 10. 3. 2023 (6. 3. in 8. 3. 2023 od 12.00 do 16.30, 7. 3., 9. 3. in 10. 3. 2023 od 8.00 do 12.00).**

Vpis v oddelke vrtca bo potekal v pisarni svetovalne delavke v OŠ Brusnice Andreje Klemenc (kontakt 07 33 46 823, andreja.klemenc@os-brusnice.si).

1. **OŠ STOPIČE – Vrtec STOPIČE,** [www.osstopice.si](http://www.osstopice.si)

**Od 6. 3. 2023 do 10. 3. 2023, vsak dan od 7.00 do 14.30, razen v sredo, 8. 3. 2023, od 12.00 do 16.00.**

Vpis v oddelke OŠ Stopiče - Vrtec Stopiče bo za vse tri lokacije (Stopiče, Dolž in Podgrad) potekal v prostorih svetovalne službe pri svetovalni delavki Marijanci Kolar (07 30 80 912, marijanca.kolar@osstopice.si).

1. **OŠ OTOČEC – Vrtec OTOČEC,** www.os-otocec.si

**Od 6. 3. do 10. 3. 2023 (6. 3. in 9. 3. od 13.00 do 16.30, 7. 3., 8. 3. in 10. 3. 2023 od 7.00 do 11.00).**

Vpis v oddelke OŠ Otočec - Vrtec Otočec bo potekal v kabinetu Vrtca Otočec pri svetovalni delavki Meliti Bevc Novak (07 29 27 951, melita.bevc.novak@os-otocec.si).

1. **Zasebni družinski vrtec RINGA RAJA, Ragovo 2, 8000 Novo mesto,** [**www.vrtecringaraja.si**](http://www.vrtecringaraja.si)**.**

**Od 6. 3. 2023 do 10. 3. 2023, vsak dan od 9.00 do 13.00, razen v sredo, 8. 3. 2023, od 14.00 do 17.00.**

Vpis bo potekal v pisarni Zasebnega družinskega vrtca Ringa raja, Ragovo 2 (Igor Štrbenc, 041/705-157, igor.strbenc@vrtecringaraja.si).

Vabljeni.

Številka: 602-0003/2022

Novo mesto, dne 28. 2. 2023